* **Παρίσι 5 μέρες 22-26/01, 29/01-02/02, 05-09/02, 12-16/02, 19-23/02. Αεροπορικώς**

**1η Μέρα | Θεσσαλονίκη – Παρίσι – Ξενάγηση πόλης.**

Συγκέντρωση στο αεροδρόμιο Μακεδονία και απευθείας πτήση για το κοσμοπολίτικο Παρίσι. Μετά από ολιγόωρη πτήση, άφιξη στην πόλη του φωτός. Επιβίβαση στο λεωφορείο και ξεκινάμε αμέσως την πανοραμική μας ξενάγηση στην πόλη. Ξεκινάμε μετην Παναγία των Παρισίων, ένα από τα πιο αντιπροσωπευτικά δείγματα της γοτθικής αρχιτεκτονικής με τα περίφημα βιτρώ, το μεγαλύτερο εκκλησιαστικό όργανο της Γαλλίας και τη μοναδική Παναγία της Αποκαθήλωσης. Θα συνεχίσουμε με το ιστορικό πανεπιστήμιο της Σορβόννης για να φτάσουμε στο Πάνθεον, σημείο ταφής των επιφανέστερων Γάλλων, όπως ο Βίκτωρ Ουγκώ, ο Εμίλ Ζολά και το ζεύγος Κιουρί. Στη συνέχεια θα θαυμάσουμε τους κήπους, αγαπημένο σημείο των καλλιτεχνών και τα ανάκτορα του Λουξεμβούργου, χτισμένα στα πρότυπα της ιταλικής αναγέννησης, όπου στεγάζεται η Γερουσία της Γαλλίας. Αργότερα θα οδηγηθούμε στη γειτονιά Σαιν Ζερμαίν με τα δημοφιλή καφέ ντε Μαγκό και ντε Φλορ, αλλά και το ναό του Αγίου Γερμανού. Στη συνέχεια θα περάσουμε από το μουσείο Ορσέ με την πλουσιότερη συλλογή έργων της περιόδου του Ιμπρεσιονισμού, την πανέμορφη γέφυρα του Αλεξάνδρου Γ’, το Μέγαρο των Απομάχων, τον τάφο του Ναπολέοντα Α’ για να ολοκληρώσουμε την πορεία μας στη νότια όχθη του Σηκουάνα με το σήμα κατατεθέν της πόλης, τον Πύργο του Άιφελ, τον οποίο θα αποθανατίσουμε από το Τροκαντερό. Ελεύθερος χρόνος για να φωτογραφηθείτε στο σημείο αυτό. Συνεχίζοντας τη ξενάγησή μας, στη βόρεια πλέον όχθη του ποταμού θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο και αποτελεί αφετηρία της πολυτραγουδισμένης λεωφόρου των Ηλυσίων Πεδίων. Στην Πλατεία Ομονοίας θα δούμε το Γαλλικό Κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης θα περάσουμε από το Ναό της Αγίας Μαγδαληνής και την Όπερα Γκαρνιέ, Εθνική Ακαδημία της Μουσικής και την Πλατεία Βαντόμ έχοντας πάρει μόνο μια μικρή γεύση της απερίγραπτης ομορφιάς της Πόλης του Φωτός. Ελεύθερος χρόνος για φαγητό, καφέ και ψώνια. Στη συνέχεια θα αναχωρήσουμε για το ξενοδοχείο μας. Τακτοποίηση.

**2η Μέρα | Παρίσι – Μουσείο Λούβρου.**

Πρωινό και στη συνέχεια θα επισκεφτούμε το πιο λαμπρό μουσείο του κόσμου, το ανάκτορο του Λούβρου (μεταφορά, εισιτήριο εισόδου εξ’ ιδίων). Θα εντυπωσιαστούμε από την είσοδό του την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Στην ξενάγησή μας θα θαυμάσουμε παγκόσμια αριστουργήματα τέχνης, στο τμήμα αρχαιοτήτων ελληνικών και ρωμαϊκών, υπάρχουν πάνω από 300 ελληνικά αρχαία έργα τέχνης, εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν Λουι Τεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα. Στη συνέχεια ελεύθερος χρόνος στο κέντρο της πόλης.

**3η Μέρα | Παρίσι – Ημερήσια επίσκεψη στη Disney.**

Πρωινό και αναχώρηση (προαιρετικά) για τη μαγική Disneyland. Εδώ θα ζήσετε σαν παιδιά στη χώρα του παραμυθιού μαζί με τους ήρωες του Walt Disney, δοκιμάστε μία “πτήση στο διάστημα” με το γνωστό Star Tour, δείτε τον Πήτερ Πάν, τον Πινόκιο, την Χιονάτη, τον Mικυ Μαους και τον Ντοναλντ με τις παρέες τους, τον πύργο της Ωραίας Κοιμωμένης, τον Μικρόκοσμο, την περιπέτεια στην Άγρια Δύση, με τα ποταμόπλοια, περπατήστε στα βήματα του Ιντιάνα Τζόουνς, το νησί των πειρατών, το Βουνό των Κεραυνών, ανεβείτε στα περίφημα Carousel και απολαύστε τις βόλτες σας στην Main Street με τα πολλά καταστήματα. Αργά το απόγευμα μη χάσετε το μοναδικό σόου βεγγαλικών Dreams: Η μαγεία της ημέρας ολοκληρώνεται με ένα σόου που λαμβάνει χώρα στο κεντρικό παλάτι της Ωραίας Κοιμωμένης, το οποίο κυριολεκτικά θα σας θαμπώσει. Το εκθαμβωτικό θέαμα αφήνει τους μεγάλους με το στόμα ανοιχτό, ενώ τα πιτσιρίκια δεν μπορούν να συγκρατήσουν τον ενθουσιασμό τους, χοροπηδούν, χτυπούν παλαμάκια και γελούν συγκλονισμένα ! Επιστροφή στο ξενοδοχείο μας.

**4η Μέρα | Παρίσι – Ελεύθερη μέρα**

Πρωινό και χρόνος ελεύθερος για να περιηγηθείτε σε αξιοθέατα, να κάνετε ψώνια και να περπατήσετε στα πανέμορφά γραφικά σοκάκια του Παρισιού. Μην παραλείψετε να επισκεφτείτε την συνοικία Le Marais για να γευματίσετε σε κάποιο τοπικό εστιατόριο.

**5η Μέρα | Παρίσι – Πτήση επιστροφής.**

Πρωινό και ελεύθερος χρόνος για τα τελευταία σας ψώνια στο φαντασμαγορικό Παρίσι. Στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |
| --- | --- |
| **Παρίσι 5 μέρες** | **Αναχωρήσεις: 22/01, 29/01, 05/02, 12/02 & 19/02 - Πακέτο εκδρομής**  |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ibis Berthier | 3\* | Πρωινό | 465€ | 355€ | 220€ | Πτήσεις με Ryanair: Θεσσαλονίκη - Παρίσι (Μποβέ): 06:00-08:05 Παρίσι (Μποβέ) - Θεσσαλονίκη: 16:35 - 20:25 |
|
|
| **Στη τιμή περιλαμβάνονται:** Τα αεροπορικά εισιτήρια μετ' επιστροφής με Ryanair με αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.) υπολογίστηκαν στα 150€. Οποιαδήποτε διαφορά την ημέρα της κράτησης θα διαφοροποιήσει ανάλογα την τελική τιμή της εκδρομής. Τέσσερις (4) διανυκτερεύσεις σε ξενοδοχείο 3\*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Τέλη διαμονής 24€ κατά άτομο. Εισιτήριο εισόδου – Ξενάγηση και ακουστικά στο Λούβρο: 40€ ο ενήλικας και 30€ το παιδί έως 12 ετών. Επίσκεψη στην Disney: Τιμή συμμετοχής: 130€ (Περιλαμβάνει μεταφορά και είσοδο στο πάρκο της Disney) – Ελάχιστη συμμετοχή 20 άτομα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|